23.1.2023
MT
Il-Ġurnal Uffiċjali tal-Unjoni Ewropea
C 23/25
Il-parti ta’ ġewwa tal-kejk trid tkun ratba u qisha sponża.
Il-kulur tal-farka jista’ jvarja minn beige ċar għal isfar, skont il-kulur tal-butir u l-bajd użati.
It-togħma hija fil-biċċa l-kbira ħelwa, b’togħma qawwija u aroma ta’ butir u bajd; iz-zokkor fuq il-wiċċ irid jkun perċettibbli meta jittiekel.
Il-komponent xaħmi tal-mantecada joħloq ċerta sensazzjoni ta’ tixrib fil-ħalq, li tagħmel il-prodott jidher saħansitra aktar mimli u artab.
Il-parti ta’ ġewwa tal-kejk hija ratba u mhix ħarxa fil-palat.
c) Fiżikokimiċi: — kontenut ta’ ilma: mill-inqas 13 % u mhux aktar minn 19 % — proteini: mill-anqas 6 % — xaħam: mill-inqas 20 % u mhux aktar minn 27 % — karboidrati (glukożju): mill-anqas 45 % — irmied: mhux aktar minn 1,70 % — attività tal-ilma (aw): mill-inqas 0,7 u mhux aktar minn 0,9
3.3.
Għalf (għall-prodotti li joriġinaw mill-annimali biss) u materja prima (għall-prodotti pproċessati biss) Il-“Mantecadas de Astorga” huma magħmula esklużivament mill-ingredjenti li ġejjin fil-proporzjonijiet iddikjarati: dqiq tal-qamħ għal kull skop b’qawwa ta’ bejn 100 u 150 erg u proporzjon P/L ta’ bejn 0,28 u 0,60 (30 % [+/- 4 %]), bajd tat-tiġieġ bil-qoxra jew ippasturizzat (23 % [+/- 3 %]), xaħam (23 % [+/- 3 %]) fil-forma ta’ butir tal-ħalib u xaħam (6 %-7,8 %) u zokkor fil-forma ta’ zokkor abjad (20 % [+/- 4 %]).
Fuq għażla tal-produttur, jistgħu jiżdiedu ingredjenti minuri oħra, bħall-għasel, ix-xropp tal-glukożju, id-destrożju, iz-zokkor invertit jew tipi oħra differenti ta’ zokkor (mhux aktar minn 3 % tal-ammont totali ta’ zokkor); barra minn hekk, togħma tal-butir, aġenti umidifikanti, aġenti għollejja, emulsjonanti u preservattivi permessi.
3.4.
Passi speċifiċi tal-produzzjoni li jridu jsiru fiż-żona ġeografika ddefinita L-istadji kollha fil-produzzjoni, jiġifieri l-arjazzjoni tax-xaħam, it-taħbit tal-bajd u z-zokkor, il-preparazzjoni tattaħlita, is-seffid bil-manx, it-traxxix taz-zokkor fuq il-wiċċ u l-ħami, isiru fiż-żona ġeografika ddefinita fil-punt 4.
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
Il-prodott irid jiġi ppakkjat fl-istess impjant (reġistrat) li fih jiġi prodott, f’kaxxi tal-injam, laned jew kaxxi tal-kartun, jew ippakkjat minn qabel jew ippakkjat bl-ingrossa f’boroż tal-plastik.
L-ippakkjar jista’ jingħalaq b’numru ta’ modi differenti.
3.6.
Regoli speċifiċi dwar it-tikkettar Kwalunkwe ppakkjar li fih il-prodott jintbagħat għall-konsum irid ikollu tikketta taċ-ċertifikazzjoni nnumerata li trid tinkludi s-simbolu tal-IĠP tal-UE u l-isem “Garbanzo de Fuentesaúco”, flimkien mal-logo proprju tal-IĠP.
It-tikketti jridu jitwaħħlu fl-impjant tal-ippakkjar b’tali mod li ma jkunux jistgħu jerġgħu jintużaw.
Il-logo proprju tal-IĠP huwa: